สวัสดีค่ะ คือหนูฝังเข็มยาคุม ทำให้ประจำเดือนหนูไม่มาเลย และครั้งล่าสุดหนูมีเพศสัมพันธ์กับแฟนติดกัน3คืน แล้วหนูรู้สึกปวดท้องน้อย หนูอยากรู้ว่าที่ปวดท้องน้อยเกี่ยวกับที่ประจำเดือนไม่มาหรือเกี่ยวกับที่มีเพศสัมพันธ์ติดกัน3คืนค่ะ
สวัสดีค่ะ หากฝังยาคุมกำเนิดอยู่ โอกาสที่จะตั้งครรภ์ก็มีน้อยมากมาก ส่วนการที่ประจำเดือนไม่มา ก็น่าจะเกิดจากผลข้างเคียงของยาฝังคุมกำเนิดได้ ไม่น่าเกิดจากการตั้งครรภ์ อย่างไรก็ตาม หากจะให้แน่นอน อาจลองตรวจหาการตั้งครรภ์ดูด้วยค่ะ หากตรวจไม่พบ อาการปวดท้องน้อยที่เป็น ก็ไม่ได้เป็นผลจากการที่ประจำเดือนขาดหายไป แต่อาจเกิดจากสาเหตุ เช่น- มีมดลูกอักเสบ ซึ่งเกิดจากเชื้อโรคจากการมีเพศสัมพันธ์ แต่มักมีอาการตกขาวที่ผิดปกติร่วมด้วย- มีโรคต่างๆ ของมดลูก เช่น เนื้องอกมดลูก เยื่อบุโพรงมดลูกเจริญผิดที่ มะเร็งปากมดลูก เป็นต้น แต่น่าจะเกิดเลือดออกผิดปกติมากกว่าการที่ประจำเดือนขาดหายไป- กระเพาะปัสสาวะอักเสบ มักมีอาการปัสสาวะที่ผิดปกติร่วมด้วย- การมีท้องผูก- กล้ามเนื้อหน้าท้องอักเสบจากการบาดเจ็บ เช่น การมีเพศสัมพันธ์ที่รุนแรงไปหากตรวจไม่พบการตั้งครรภ์ และอาการปวดท้องน้อยเป็นไม่มาก อาจสังเกตอาการไปก่อน แต่หากอาการปวดมากขึ้นเรื่อยๆ หรือไม่หายไป ก็ควรไปพบแพทย์เพื่อตรวจหาสาเหตุค่ะ ทั้งนี้ หากมีเพศสัมพันธ์แล้วยิ่งมีอาการปวดท้องน้อยมากขึ้น ก็ควรงดการมีเพศสัมพันธ์ไปก่อนค่ะ